經數: 一八三○

經名: 成唯識論述記卷第八本

頁數: 五二一

上	欄

了疑也. 二與行作因. 同前對法餘乃至老

死對法二業云. 一數令有情時分變異壞少

盛故. 二數令有情壽命變異壞壽命故. 十

地云. 老有二. 一令諸根熟. 二與死爲因. 死

有二. 一壞五陰身. 二以不見知故而令相

續不斷. 然對法1合作法. 十地開之. 又對法

約老死無果終義. 十地約死有果爲論. 故

言以不知見故相續不斷等. 又以前十二

支中十地上下皆同此論. 文雖稍別義意大

同. 不能繁引問且如行中福不動. 以正

簡擇力而起. 何故仍2說以無明爲緣也

答瑜伽3第十云由不了知世俗苦故起非

福行. 由不了達勝義苦故起福不動行. 緣

起亦云. 又無知故於非對治起對治想. 造

諸福行. 或不動行. 故以無明爲因生福不

動. 世俗勝義苦. 非謂苦苦壞苦名世俗. 行

苦名勝義. 若爾卽色無色無壞苦故. 若亦

迷彼豈唯發非福也. 但可總言. 世俗易了

知者名世俗苦. 卽三塗等苦. 彼不了故造

非福行. 難了知者名勝義苦. 卽人天善趣.

勝義道理體皆是苦. 世俗難了謂爲善勝. 迷

之故造福不動也. 是亦有壞苦. 名勝義

苦也. 不可定判三苦分之. 如對法第七.

大論第十. 顯揚破苦品等. 別抄說問如經

說諸業以貪瞋癡爲緣. 何故唯說癡答

此中通說福非福不動故. 貪瞋癡緣唯生

非福故問身. 語二業思所發起. 而行亦緣

行. 何故唯說無明爲緣答依發一切行

緣而說. 及依生善染思緣說故. 此行如

中	欄

是旣問答已. 乃至老死問答皆爾. 如大論

第十一一廣說. 不能繁引. 此中且說□近.

無明與行爲緣. 若隔越爲緣. 乃至老死亦

爾. 然後支非前緣. 非爲斷前支修後支.

但爲斷後修前支生故第五因果差別. 此

有五種. 一等起因果. 謂前前支爲因. 後後

支爲果. 十二支中無明唯因. 老死唯果. 餘亦

因亦果. 無明無所從. 老死無所起故. 此約

十二支內分別也. 故第十云. 初一唯因. 後一

唯果. 餘通因果二本末因果. 無明愛取

三體是煩惱. 業苦本故唯是因也. 生老死二

唯是於果體唯是苦. 惑業之果. 五種之果故.

餘亦因亦果. 是煩惱之果. 生老之因故. 第十

云. 三唯是因. 二唯是果. 餘通因果. 又生老

死唯果. 末故. 前六及愛取有三是因. 本故.

受通因果. 通本末等. 第十云. 前六愛取

有三是因分. 後二爲果分. 受通二種. 此有

二等. 廣如彼說三異熟非異熟因果. 卽

識等五及生老死七法是果. 識等五種望

生老死雖是苦因. 於現亦說五爲現行. 卽

在生老位中而說故. 七是果異熟法故亦正

果體. 餘五是因非異熟故. 五十六云. 又現

世果所攝五支. 及未來果所攝二支. 總名

果所攝緣起. 當知餘支因所攝緣起. 故中

邊上卷云. 有因雜染果雜染. 因雜染者謂煩

惱業分. 果雜染者謂所餘分四熟未熟因

果. 前七支是因. 猶未熟故. 後五支是果. 名

已熟故. 謂無明熟成於愛取. 愛取是前無

明增長故. 有是行等六法熟故. 生老死二

下	欄

正是熟時. 熟謂熟變故也. 對法云. 於因時

有能引所引. 於果時有能生所生. 有作

是釋. 愛取有三□近果故名之爲果. 若

爾正生果故. 卽識等五應亦名果. 前解爲

勝五正熟非正熟因果卽前十支是因. 二

支是果. 生老二支是正熟故. 大論第九第

十等皆云. 能引所引俱是引因. 引生老死

二種果故. 能生是生因. 近生生等故. 生

老死二二因果故正熟果體. 卽此論下文等

云. 此十二支十因二果者也. 若約五果當生

位說雖亦是果. 然今明時分定體不取也.

此中因果十二支相望更無增減. 其無明望

自種雖成因果. 非此所明. 自支攝故. 略此

五門攝諸經論爲因果義. 更無增減第

六支互爲緣問答料簡問若法無明緣彼

是行耶. 設是行無明爲緣耶應作四句.

初句謂無漏. 無覆無記行. 第二句謂除行所

餘支. 第三句卽行支. 第四句謂無漏識等

如是乃至受望愛爲四句. 第一句者. 謂希

心解脫. 依於善愛而捨餘愛. 第二句者. 謂

無明觸所生受爲緣. 生除愛所餘有支. 第

三句者卽愛支. 第四句可知愛望取作順

後句答. 謂取皆愛爲緣. 有愛爲緣非取. 謂

除取餘支如是乃至生望老死. 皆順後句

答. 或生爲緣非老死者. 謂疾病. 怨憎會苦

等. 餘可知. 如是一一皆如大論第十廣解

以十六門此論雖有初體性門. 然以能引

等四義攝故. 文勢長遠義理散廣. 恐學者難

曉. 故今此中別束出體. 論所明處名能引

等. 至彼料簡

經數: 一八三○

經名: 成唯識論述記卷第八末

頁數: 五二二

上	欄

成唯識論述記卷第八1(本)

成唯識論述記卷第八2(末)

沙門基撰

七引生料簡諸論對釋者

論. 然十二支略攝爲四述曰. 自下乃至老

非定有. 附死立支以來. 是此能所引門. 論

自有文不假懸解. 論所無者. 隨文附出. 卽

爲四也. 第一能引中初正出體釋名. 二別

重料簡

論. 一能引支至五果種故述曰. 謂無明行

者. 出能引體能引識等五果種故. 釋能

引名. 雖此二支與生老死爲引因體. 而前

十支俱是因故. 不可遠望二果爲能引支

故. 但望近所增之種名能引也

論. 此中無明至善惡業者述曰. 重料簡

云此中者. 是簡持義. 如常分別. 先解無明

故. 謂諸無明. 如勝□經有五住地. 卽見一

處. 欲色3無色有. 及無明住地. 前四煩惱障.

能發諸業. 第五所知障. 不能發業. 若汎言

發身語. 卽此亦能. 佛地第七若所發業及所

得果. 皆所知障. 此論下言第二地中斷犯戒

愚. 卽所知障. 亦能發業. 唯望菩薩是染汚

性. 望餘不染. 非善不善. 不能招生. 此無

明支取發業者. 謂能發起善不善業. 故五

無明唯取前四. 前四之中有能發業. 謂見道

全. 修道一分. 不發業者. 謂修道一分. 於發

中	欄

業中. 有能通發總別業者. 有但發總報

者. 有唯發別報者. 今取兼發總別. 及唯

發總報者. 不取唯別. 於中復有助正發

業. 爲簡助等皆非此支故. 此無明唯取能

發正感後世善惡業者名無明支. 但發

感總行所有無明名之爲正. 於中以見修

無明中何者正助. 乃至何諦相應不共等分

別. 緣起下卷無明四. 皆應准說

論. 卽彼所發乃名爲行述曰. 卽彼所發感

總三業. 乃名爲行

論. 由此一切至皆非行支述曰. 此簡非也.

由此道理. 一切現報業別助當業皆非行

支. 一切現業皆唯能感別報果故. 亦由此

文卽證現業不感引果. 感當業中. 別有一

業唯感別報. 亦非行支. 由此卽顯設有一

業唯感總報. 復有一業通感總別皆行支

攝. 緣起經說. 聖者不造後有業故. 對法第

七說. 聖不造業. 無眞實義愚故. 又瑜伽

十說有支非學攝故. 別報非也. 此中有云

學是解脫分等爲體故. 初發心已去皆不造

後有引業. 此亦不然. 所以者何. 緣起下說.

內法異生不放逸者所有福行不動行. 非無

明爲緣者. 不起現行相應無明而引發故.

若放逸者. 三種無明之所引發. 不放逸者. 爲

簡於此故說彼行非無明發. 非彼無明種

子不發行也. 得4成總報. 對法第七云. 有

二種愚. 一異熟愚. 二眞實義愚. 由後發福

不動. 初發非福故. 無有福不動非無明所

發. 不爾何故卽彼經言我說諸聖有學不

下	欄

造親業. 不言內法異生不造新業. 由此當

知. 順解脫分順決擇分善方便性者. 能違背

有尙有感總. 是無明行支. 彼二位中生得

善法故. 是行支感總報也或說彼二方便

善法不感總報. 此中所說感總報業方成

行. 故緣起復云內法不放逸行非無明引

故. 雖言感報. 但別報因. 由此道理. 旣所有

業皆非行支. 現所有業亦非行體. 不爾別

報有相例失. 以感生死非殊勝故. 非正

行支非非行攝. 若不爾者. 於一生中. 唯

有總行兼總別行. 所餘能感異熟別報名

色等支. 應非行感. 由此故知. 唯別業果旣

名名色. 別報因體應名行支. 若正異熟名

色支者. 或唯總報. 或兼總別. 若兼名色支.

唯滿果亦是. 行支亦爾. 正行如報或唯感

總. 或兼總別. 若兼行支唯感別報. 諸行亦

是. 聖不造業. 約正行支. 別報卽名色. 兼名

色支攝. 亦不相違. 此論但取正行名行. 兼

行卽非. 別不獨能牽後有故. 然體是行. 不

爾卽有如前理妨. 所以除也. 旣爾返顯能

發彼行所有無明. 非緣起中無明支攝. 但

是有分熏習所收

論. 二所引支至所引發故述曰. 出所引體

兼釋其名. 此亦有二. 如前可知. 謂本識內

等者. 出體也. 卽是第八本識之內. 爲前行

等爲增上緣. 所發名言因緣所熏習氣. 親

生當來五果之種. 是前二支異熟果攝. 識等

五種是所引體. 卽顯當果因緣種也. 通總

別報. 卽識支全及名色幷意處觸受少分. 是

經數: 一八三○

經名: 成唯識論述記卷第八末

頁數: 五二三

上	欄

總報體. 除第八識及相應法餘皆別報是

前二支所引發者. 釋所引名. 此五種子. 雖

是當果親因緣性正是引因. 然近行熏故. 從

能熏行說爲所引也言本識者. 簡經部

師色心有種. 又簡自性. 雖生死因. 本識

內故言親生者. 簡自業種及薩婆多業

爲因緣. 非親生故所引發者. 有三義釋.

謂本有. 新熏. 二合用也

論. 此中識種至卽後三種述曰. 重料簡也.

就中有二. 初辨五種離雜體性. 此有二

1解. 一離五種各各別體. 五種之中識種. 卽

是本識之因. 阿賴耶識因緣種也. 除後六根

觸受三種. 餘色. 四蘊之因緣種. 皆是名色種

子所攝. 後之六處幷觸受種. 如三名是. 此

中防難及違論文. 如出體中已料簡訖

一雜五種者

論. 或名色種至總別亦然述曰. 其名色種

總攝五因. 諸論皆說五蘊性故. 前已引訖.

於中隨勝立餘四種. 執持識勝. 生識處勝.

觸境觸勝. 領納受勝. 故別立四. 或報主識

勝. 2識依處勝. 受因觸勝. 受境受勝. 或愛因

受勝. 故別立四. 故餘想等不別立支. 由此

六處名爲總. 攝六識界故. 識支是別. 意界

攝故. 亦由義勝總中離別准此亦然. 此總

第一離雜二體也

論. 集論說識至名識支故述曰. 二釋妨難.

於中有五. 一會集論. 若五所引二爲能引.

何故集論名識能引. 三四有異. 集論說識

亦能引者. 亦前二支爲第三支. 遂致亦

中	欄

言. 識中業種名識支故. 種子識中通有行

識. 故說行種以爲識支. 是能引攝

若爾識種何法所攝

論. 異熟識種名色攝故述曰. 名色體寬如

前已說

論. 經說識支至俱名識故述曰. 二會契經

問集論可爾. 緣起經上卷. 說此識支通

能所引. 此如何通彼經說通能所引者.

業種識種俱名識故. 各別義說. 非定相違

何故識種不同集論名色所攝

論. 識是名色依非名色攝故述曰. 經說識

種名色所依. 非名色故. 卽於識外別說名

色若全五種名所引支. 何故緣起上卷經

云一分名色六處觸受亦名所生答依

當現行故作是說. 非謂種子卽名所生

若爾識種何故不說已說彼種通能所引.

遂略不說識有現行. 又說名色入母胎

故. 但說識支是種子攝問若爾何故. 彼經

亦說受支一分名能生支答現行受有

二. 一內異熟受. 彼經說爲所生支攝. 約當

生位名爲能生. 二境界受. 能生3愛等. 故彼

經說爲能生支攝. 亦不違理. 九十三等說.

一領受內果. 二領受境界. 由內果故造

諸行. 乃至云云. 二迷外果故發生貪愛等

潤先引因. 乃至廣說. 由迷此理證實不相違

問此五種子爲前後熏發. 爲一時熏耶

答一時熏

問若爾如何說有前後

論. 識等五種至假說前後述曰. 三釋伏難.

下	欄

伏難如前. 此答有二. 初識等五種由業熏

發. 感召之位雖實同時. 而依主伴等相異

故假說前後. 謂本識爲主. 異熟主故. 餘四

爲伴. 非主異熟助伴生故. 就彼四中. 名色

是總. 體性寬故. 餘三是別. 義用狹故. 就後

三中. 六處是勝. 受等依故. 餘二是劣. 依處

生故. 就後二中. 觸是因勝. 能生受故. 受是

果體. 觸所生故. 由此五支有如是等就各

相異故. 諸聖敎假說前後. 體實同時. 此中

意言. 名言熏習發此五種. 雖有前後雜亂

不定. 於生果相. 未辨何前何者爲後. 由

行熏識. 業力種成. 令五種子一時轉變. 於

生老位能生自果. 4今說由行增上所發

說爲一時. 非名言熏必一時也. 此依實解

論. 或依當來至說有前後述曰. 二或依當

來生起分位. 或依現在已起分位. 有次第

故. 說因五種前後不同. 非行熏時及實生

果有前後也. 此依分位. 非實體也

問若實此五但是種子. 何故諸聖敎說識名

色中. 互爲緣等. 亦說現行

論. 由斯識等至現行義故述曰. 四會現行

難. 今答. 由此當起理故. 識等五支. 十地對

法亦說現行. 以在因時決定無有現行義

故. 緣起上說. 世尊何緣名色等種. 異熟識中

同時引發. 而復說有先後次第. 世尊告曰.

彼於當來先後次第而生起故. 如是而說.

正與此同

問若初熏時未能現起. 如何緣起上卷經說

生引同時

經數: 一八三○

經名: 成唯識論述記卷第八末

頁數: 五二四

上	欄

論. 復由此說至必不俱故述曰. 五會同時

難. 復由此理經說生引皆是同時何以

得知於當起位方說同時於初熏時未

能現起. 潤未潤時必不俱故. 謂初熏時愛

等未潤. 雖八萬劫終不生果. 後愛等潤方

生現行. 若初熏時卽能生現. 應初熏位便

有愛等若爾如何造潤時異由潤未潤

必不俱故. 於當起位方說生引許有同

時. 其體是一. 位別說故有引生別. 其潤緣

合. 可得引生二義之名. 卽行等六. 別名爲

引. 總名爲有. 經亦不說定同時故若爾

何故先說其引. 後說其生潤已生時雖

無前後. 潤未潤位前後定別. 必先有引. 後

有生故. 故說引先生居後也. 緣起上說. 世

尊告曰. 此引生支一時而起次第宣說. 要由

有引. 後有生故. 或望所生果近遠故

論. 三能生支至生老死故述曰. 此中文二.

如上所解愛取有者. 出其體也. 今以三

法爲能生體近生當來生老死者. 釋能

生名. 雖愛取二亦能潤前六引因體名爲

能潤. 以近當果但說能生

此釋名也. 總爲初段. 第二重釋. 就中有三.

初牒於前

論. 謂緣迷內至五果種已述曰. 是牒前也.

此義意言. 如次前引受有二種. 謂內異熟

受外境界受. 受內異熟時. 由迷內異熟果

無明不知二苦. 故隨所應造三種行. 爲

增上緣. 引起當來生老死位. 識等五果因緣

種已

中	欄

第二正解潤生之相

論. 復依迷外至欲等四取述曰. 又依迷外

增上果愚. 以境界受爲緣. 發起貪愛煩惱.

緣愛復生欲等四取. 四取者. 謂欲取見取

戒取我語取. 又如樞要

論. 愛取合潤至後有果故述曰. 此二和合

潤能引之中業. 及所引因五種轉名爲有. 何

以名有. 此六俱能近有生等後有果故. 此

總意說. 受內異熟時. 由不了內世俗苦故

起非福行. 苦相粗顯易可了知. 名世俗苦.

不能了內勝義苦故. 起福不動. 人天苦果

相非粗顯. 勝者知苦名勝義苦. 爲緣引發

名言五種已. 雖迷二苦不同. 總是迷內起

業. 後受境界時. 由不能了所知境故. 起

染受時愛等增長. 合前六種轉名爲有. 如

水潤種. 種近果生. 此中緣言. 是緣藉義勢

力義. 由癡故造行. 行有勢力故. 1令名言

種可生當果. 不爾果熟此名言種. 未能生

果. 後復由起愛等勢力. 令前種子近生當

果. 雖別身起業. 別身起愛. 隨業勝者. 由

煩惱力果卽近生. 勢力令然. 非由別義. 此

中二愚隨增義說. 據實迷內亦得潤生. 全

界煩惱續生死故. 迷外境界愚亦能發業.

追心欲境起不善故. 以內外二見修愚

別. 隨增分二. 故下二惑皆通發潤

論. 有處唯說至異熟果故述曰. 三會諸論.

如瑜伽第十. 說此十二支無因緣者. 依增

上所攝生起因故. 彼下又云. 取所攝業名

勝分有等. 諸論非一. 此初會彼故. 但總言

下	欄

有處. 唯說業種名有者. 此能正感異熟果

故. 五種雖正因能生. 無力正感. 故不名有.

故第十說名勝分有

本地第五三十八等. 說生起因能生因攝因

緣爲性. 卽唯五種. 不說業支. 何故此中亦

說業有. 次會此文

論. 復有唯說至識等種故述曰. 識等五種

彼名有者. 親生當來識等五法之種子故.

正因能生故不說業. 此皆偏說非謂實體.

第十復云2全分有者. 業及識乃至3受所有

種子. 由取所攝說爲有故. 此言有處. 經

論文多故不別出

論. 四所生支至近所生故述曰. 有二如上

謂生老死. 出體性也是愛取有近所

生故. 釋所生名. 雖亦爲前能所引得. 不

名引果者. 如五種子不名引因但名所

引. 此亦應爾. 而近爲前愛等生故. 但名所

生不名引果. 總是生引二因之果. 但近因

生爲此名故. 總是第一出體釋名

論. 謂從中有至乃名爲死述曰. 二重解前

生等分位. 謂從中有初生已後至本有中.

隨命長短未衰變來. 皆生支攝. 諸衰變位

隨多少時心色俱衰. 總名爲老. 身壞命終

入滅相位. 方名爲死. 大乘滅相在過去故.

由此正死名爲死支. 緣起亦云. 有下種生

漸增生出胎生漸長生成長生等五位差別.

五衰名老. [&FFFF]#髮衰身相衰作業衰受用衰

命根衰壽量將盡□近死故. 有六種死. 一

究竟死二不究竟死三自相死四不究竟死

經數: 一八三○

經名: 成唯識論述記卷第八末

頁數: 五二五

上	欄

分差別相五究竟死分差別相六時非時死.

此取自相死. 謂識離身故. 如彼經廣說. 大

論第十及八十四別別解釋. 不能繁引. 此

中中有生支攝者. 爲愛潤已有果起故. 此

依分位. 若說識現行. 當亦識所攝. 五十六

中說1識名色六處爲引因依處. 六觸受爲

生因依處等. 如彼廣解. 於此無違八廢

立增減釋諸妨難問無明以誰爲因. 無

因應有始. 有因應無窮答以不如理作

意爲因. 何故不說. 瑜伽第十云. 彼唯不斷

因. 非雜染因故. 依染因說支故. 又彼無明

自性是染. 不如理作意自性非染. 不能染

無明. 無明染彼故不說也. 又生雜染是業

煩惱之所熏發. 業復以無明爲因故. 不說

無明以不如理作意爲因. 緣起上卷云問若

無明亦緣非理作意何故不說. 佛言無明亦

引非理作意與行爲緣. 又從無明所生

觸受爲緣生愛. 是故不說卽由無明勝故

偏說問老死有果不. 若無者生死應有

終. 有者應無窮. 此亦應說答有. 謂憂悲

苦惱. 十地經第八云. 死別離時愚人貪著心

2熱名憂. 發聲啼哭名悲. 五根相對名苦.

意根相對名憂. 憂苦轉多名惱. 新□大般若

亦云老死愁歎苦憂惱問何故不說答

緣起順生死流趣故不說之. 此爲舊說. 與

小乘同. 如婆沙第二十三四等. 今又解云.

立支要須定或遍. 此愁歎苦憂惱. 不遍亦

不定. 是故非支問非理作意以誰爲因.

中	欄

憂悲以誰爲果答此顯轉轉因果已周故

不須說. 卽是影顯已具足故. 云何影顯. 謂

由惑生惑業. 從業生於事. 從事事惑生. 有

支理唯此. 以五果種依當起說. 亦得說有

前後. 如受事生愛3或. 顯無明支由前老

死生. 如愛生取. 顯後無明亦由前無明

生問若爾何故不說無明爲無明因答

由無明自體雜染. 若無餘緣不能增長. 不

損減故. 不說爲因. 由此亦顯老死有果.

謂爲無明因. 如受生愛. 雖知發潤惑體不

同. 是彼等流故以爲喩. 非如小乘無明. 以

五蘊爲緣起支. 愛等亦爾. 惑等相例. 又顯

破彼常斷二愚. 謂愚現無因故說前世十.

愚現無後果故說未來二. 雖更有前前世

之因. 卽知現受生愛等故. 知前無明老死

所生. 未來老死能生無明. 因果不斷. 唯十

二支. 故不說無明因及老死果. 非彼二法皆

無果因. 由此亦非有無窮失. 此等廢立. 文

外所加. 自下□立依文自有問生老死支

是三相不. 若是相者. 何故不說住爲支耶.

又滅在過去其體卽無. 豈緣起支體通無

法. 若非相者. 旣非生等相. 此是何生等

答是三相攝後難善釋. 前難如何以緣

起支是流轉義. 住不順流轉故. 不說爲支.

又住濫無爲. 所以不說. 言緣起者有爲相

故. 生老卽生異. 唯死非滅相. 滅相是無. 有

法方是緣起支故. 謂緣起支約相續立. 卽是

正死未後之時. 及前將死順死之位. 總名

死支. 滅相體無. 唯過去立. 故不爲例若

下	欄

爾諸論說一期四相謂依相續. 死滅何殊

答一期刹那. 時分雖異. 依世立相其義乃

同. 要依過去方立滅相. 但表此法後時無

故. 非一期滅相體卽是死支. 以此死支顯

將正死. 雖俱是假. 依世不同. 然依滅相以

立死支. 令生厭故. 故依三相立三支也

問若生老等卽生等相. 此後二支應行蘊攝

答以彼三相顯此三支. 非此三支卽唯

三相. 以三支體卽現五蘊. 名依相立. 體實

有殊. 如觸處死. 非卽滅相. 但將正死解支

節等. 是死觸故. 豈以名死體卽滅相. 由此

三支雖依三相以立其名而令生厭. 體

非卽彼. 三相所攝

問何故諸支各別而立. 唯老與死二合立耶

論. 老非定有附死立支述曰. 下論廢立有

七. 此爲第一. 雜集論云. 所以老死合立支

者. 爲顯離老得有死故. 非於胎生身中

離名色等得有六處等故. 是故各別立支

論. 病何非支述曰. 此外人問. 老支不定. 附

死合立. 病亦不定. 應合立支. 故論問云病

何非支

論. 不遍定故述曰. 此論主答. 謂此病法.

非直不遍三界五趣. 隨所應有趣界之中.

亦非定有. 如尊者薄拘羅. 年過八十曾不

患小疾故. 故不立支

論. 老雖不定遍故立支述曰. 然此4病法非

如5老法. 雖非必定一切有情皆悉有之.

遍諸趣界故立爲支. 病不定遍故不立也

問何以得知. 諸色無色亦有老耶

經數: 一八三○

經名: 成唯識論述記卷第八末

頁數: 五二六

上	欄

論. 諸界趣生至衰朽行故述曰. 界趣生等

皆有衰朽非中夭者. 臨終異前根識衰朽.

故是遍趣得立爲支. 除中夭者顯不定

故. 瑜伽第十1三云. 問云何應知上界有差.

答彼諸行有朽壞腐敗性故. 正與此同

論. 名色不遍何故立支述曰. 此第二問辭

也. 若由遍故老得立支. 病不遍故不立支

者. 名色不遍. 何故立支. 謂色界全. 欲界化

生. 六處頓起. 云何有名色. 卽是不遍. 何故

立支

論. 定故立支至定有名色故述曰. 此就他

意以答此義. 謂雖不遍定故立支. 隨其趣

生所應有處必定有故. 病卽不定. 不可爲

例. 謂除化生. 胎卵濕生者. 乃至六處未滿

已來定有名色故. 非此三生有而不定. 故

此名色亦得立支. 故九十三第九等. 云濕

卵二生除在母腹. 餘如胎生次第皆有. 故

是定也. 有色有情在色欲界受化生者. 於

初生時諸根圓滿與餘差別. 故不遍也問

何故此中說言三生皆有次第. 瑜伽第十解

生支中. 云出現云何. 謂於濕化二生身分

頓起. 答據實濕生所有諸根. 次第生起. 九十

三說除在母腹如胎生故. 此言濕生亦頓

起者. 卽是身支. 謂濕化初生必有手足等.

身支頓起與胎卵異. 非謂諸根皆得頓起.

故彼此文不相違也. 分者支義

論. 又名色支至未名六處故述曰. 此下第

二依正理答. 此名色支所以立者. 亦遍三

界. 若爾云何有色化生初生根滿. 於有色界

中	欄

化生初位. 雖具五根. 而此五根猶未有用.

但名名色. 爾時未名六處支故. 謂諸根滿

有明利用. 能生觸等乃名六處. 此雖根滿

無明利用. 尙未生觸. 但名名色不名六

處. 故名色支亦定亦遍. 九十三等雖言化生

初生根滿. 不言化生無名色支. 故作此釋

問若爾者初生無色但有意處. 何有2名色

論. 初生無色至未名意處故述曰. 彼亦初

生時名爲名色攝. 九十三云無色有情識.

依於名及色種子. 名及色種依識而轉. 故知

無色界亦有名色支. 意無用故不名六處

論. 由斯論說至上二界有述曰. 由此瑜伽

第十論. 說十二有支一切一分上二界有. 若

無名色非一切故. 緣起上云若唯有名都

無其色斯有何過. 佛言若一生中唯有其

名不依色住. 相續生起不應理者. 依有色

身現起色語. 或色種子亦名爲色. 九十三

等. 云無色界名與色種子爲識所依. 彼地

未滅報色種故. 報色種子非彼界繫. 故此

異界色. 爲異界名依. 又彼定色所有種子. 亦

得爲名依. 理亦無失

論. 愛非遍有至不愛彼故述曰. 此第三問.

若爾愛非遍有. 寧別立支. 何謂非遍. 生惡

趣者不愛彼故. 故非遍也. 緣起上說. 世尊

若唯說愛與有爲緣. 不緣於取斯有何

過. 世尊告曰. 希心名愛. 於險惡趣無有希

心. 然由所作非福行故. 雖心善趣而違果

生. 彼非福果豈緣於愛. 又如所說無有愛

者希心無有. 心無有時. 由先造福不動行

下	欄

故. 相違果生. 此二果生亦不緣愛

論. 定故別立至定有愛故述曰. 此隨他答.

非爲盡理. 何謂爲定. 不心無後有. 依勝

善行生善趣者定有愛故. 謂唯除彼心無

後有. 及生惡趣已外. 定有愛生心無有

故. 不希有起愛. 生惡趣故不愛所生處.

除此已外愛是定有

問若爾不還果現無愛潤聖敎所說. 言定

有愛豈不相違

論. 不還潤生至定有種故述曰. 其不還果

生他地. 潤生雖不現起愛. 然如於彼自

身取支. 定有種故亦名爲定. 彼不還者. 非

但無現愛. 亦無現取. 取種有故. 而得潤生.

旣取名定. 愛例應然. 故如彼取愛定有種

自下第二依正理解

論. 又愛亦遍至亦有愛故述曰. 生惡趣

者. 雖彼不愛當生處身. 於現我身. 及現在

境亦起愛故. 故生惡趣有愛潤生

論. 依無希心至非彼全無述曰. 會經違

也. 緣起上卷依無希心當惡趣身之愛. 說

生惡趣無有愛起. 非生彼趣諸愛全無.

有現愛故

論. 何緣所生至識等五支述曰. 此第四問

也. 何緣果合立生老死. 於所引位乃別開

立識等五支. 雖種現殊而體無別. 故相對

問

論. 因位難知至別立五支述曰. 此論主答.

初總文也. 謂識等五支正在因位. 差別之相

難以了知. 遂依當生之位. 別立因支爲五

經數: 一八三○

經名: 成唯識論述記卷第八末

頁數: 五二七

上	欄

論. 謂續生時至立因爲五述曰. 此廣前也.

謂於當來初生之時果識初起. 卽是因識相

顯. 以果初生令識種用顯故. 名因識相顯

也. 卽初刹那. 或說一七日. 次識位後五根未

滿已來. 果名色起. 令因名色相貌增長. 以

果顯時令因增故. 卽四七日已前. 此中五支

皆應有因. 但識中說五隨影通下. 次前名色

四七日後. 五根滿時至□羅奢□. 因六處明

盛. 根相利故. 依此六處發觸相顯. 因觸起

受因受相增. 爾時乃名受果究竟. 依此當

起果位次第六因支爲五. 以因眠伏相難

知故. 此卽因支分五所以

論. 果位易了至以顯三苦述曰. 當現果位

旣是現行. 易了差別相. 故總立生老死二

支. 以顯三苦. 緣起上說. 世尊若生老死. 名

色六處觸受爲相. 於此生身何緣顯示

生老死名. 世尊告曰. 爲顯如是生身之相.

有三種苦成苦相故. 生顯行苦. 老顯壞

苦. 死顯苦苦. 至下當知. 此欲界爲論. 若

色無色界卽顯三相. 謂生異滅

問若爾果位唯顯三苦但說二支. 如何復

說於果起時令知分位說識等五也

論. 然所生果至說識等五述曰. 其所生果.

若在未來. 爲令有情生厭離故. 但總相說

生老死支. 毁責名故. 其所生果. 若至現在.

爲令了知分位相生說識等五. 互相顯故.

以*今顯後說五不遮. 以後顯今說二無

妨. 由此前說或依當來現起分位有差別

故說有前後. 不爾相違

中	欄

論. 何緣發業至別立愛取述曰. 此第五問.

意謂. 諸煩惱皆能發業. 何故支內不同愛

取. 而總立無明不更別立. 又諸煩惱皆潤

業. 何故不同無明亦但立一. 而別分愛

取

論. 雖諸煩惱至廣如經說述曰. 一切煩惱

皆能發業. 而無明力發業用增勝餘煩惱.

以具十一殊勝事故. 謂所緣等. 此答初問.

但說無明爲發業惑. 如緣起說. 十一勝者.

一所緣勝. 遍緣染淨故. 二行相勝. 隱眞顯

妄故. 三因緣勝. 惑業生本故. 四等起勝. 等

能發起能引所引能生所生緣起法故. 五轉

異勝. 隨眠纏縛相應不共四轉異故. 六邪行

勝. 於諦起增益. 及損減行故. 七相狀勝. 微

細自相遍愛非愛共相轉故. 八作業勝. 作

流轉所依事. 作寂止能障事故. 九障□勝.

障□勝法及廣法故十隨轉勝. 乃至有頂猶

隨轉故. 十一對治勝. 二種妙智所對治故. 故

不說餘惑亦名發業支論. 於潤業位至

能沃潤故述曰. 答於潤位說愛取二. 雖

諸煩惱皆能潤生. 於潤業位愛力偏增. 何

以知者. 諸論唯說四愛爲集諦. 又聖敎皆

說愛如於水能沃能潤. 故不說餘

何意發業但一無明. 潤生之1惑分愛爲取

論. 要數漑灌至立一無明述曰. 若生有

2芽必數漑灌. 如灌田等. 今者且依愛之初

後分愛取二. 其實有多現行愛惑. 十地第

八經云愛增名取. 故初名愛後名取也. 發

業之義不可重發. 立一無明. 如一*芽生不

下	欄

可再生. 水沃潤時可言得數

問前出取體通餘煩惱. 何故此處及十地

等. 說是愛增

論. 雖取支中至說是愛增述曰. 據實取支

攝諸煩惱. 愛潤生勝說是愛增. 非無餘

*惑. 故瑜伽八十九云若能取. 若所取. 若所

爲取. 皆名取故

問諸緣起支若生此地. 爲皆此地. 亦有他

地設爾何失若唯此地. 緣起上文當云

何通. 世尊何緣不說愛取二種能生緣起與

行爲緣. 世尊告曰. 愛取二種自界所行. 有

分齊故. 所以者何. 欲界愛取與彼色界. 或

無色界諸不動行. 爲等起緣不應道理. 非

境界故. 又言無明與離欲界或色界類能

生緣起. 作等起緣. 又言如是無明. 由此所

起非理作意及果爲伴. 能爲彼界不動行緣

等. 卽異界無明3爲異界行4緣等也. 若得異

界支後起異界支者. 五十六說復云何通.

諸有隨生何界何地. 當知有支卽此所攝

論. 諸緣起支至發上地行述曰. 第六問

也. 諸緣起支者皆依自地. 同取五十六文. 有

所發行依他無明同取緣起. 此如何等. 應

顯其事. 爲一爲多. 此唯有一. 如下無明

發上地行

論. 不爾初伏至猶未起故述曰. 不許下無

明發上地行者. 初伏下地染所起未至上

定. 應非行支. 要入彼根本定. 離九品欲

盡. 後時方起彼地無明. 爾時彼地無明猶未

起故. 彼有漏定應非行支. 無無明支故. 旣

經數: 一八三○

經名: 成唯識論述記卷第八末

頁數: 五二八

上	欄

名行支. 明是無明所發此意卽顯五十六

說依多分支說. 經意通論. 有依他地. 亦無

違也. 此文可顯未至無惑. 不得根本. 竟

不起故. 但是下起. 初起未至皆如此發

論. 從上下地至而起愛支述曰. 此第七問.

從上生下. 從下生上. 彼所能潤當生之

愛. 取其何地受支爲緣. 爲當生地. 爲現居

地. 何意有此問. 旣受緣愛. 現起受支與當

生愛異地故. 應如無明發行許異地成. 爲

此問也

論. 彼愛亦緣至於理無違述曰. 隨其所應.

彼愛亦緣當生地受. 若俱時現行受. 若前時

種子受. 於理無違. 此中言亦緣當生地受

者. 明自地死生自地愛定依同地. 從異地

生異地亦定依同地. 故言亦也. 又現居處

受. 亦爲愛緣. 如彼無明異地緣故. 此非受

支. 有疏緣義問發業之惑異地爲緣. 潤

生之惑亦應異地答發業是等起因. 疏故

通異地. 潤生是生起因. 親故唯自地問

受緣於愛疏通異地. 行緣於識異地爲緣

答受緣於愛爲遠起因. 疏故通異地. 行

緣於識是異熟因. 親故唯自地問何故識

等. 生等. 開合不同. 而行及有俱合爲一

答業在引因造作名行. 爲愛取潤轉名

爲有. 無別體事. 故互不開問有若唯業

如行唯一. 有通非業何故不開答有中

雖通業與非業. 而俱近有後有果故義勢

均平. 總名爲有. 非唯如行無非業性故

不開1之問何故未潤名行. 潤已名有

中	欄

答造作名行. 初造義彰故. 初名爲行. 有果

名有. 潤已方著故. 後立有名問何故業

有三總合名行有. *惑潤但一愛. 而分愛

取二答一潤果不生. 方分愛取二. 一業

能感果合. 立行有名

九定世破邪者. 薩婆多等. 二因五果. 三因

二果. 定不同世. 今此部中

論. 此十二支至各定同世述曰. 前十支因.

與後二支果. 定不同世. 以總異熟因. 非造

之身卽受果故. 亦非現業得果是十二支

故. 約身死生爲世. 十因二果決定不同. 若

約時分. 此卽不定. 如後報業等過去造前

七. 次後身未熟*今身不起愛取. 次身方

起. 後後生受果. 豈非愛取與生老死. 同

在未來. 故約大時分以說三世. 義卽不定

*今此所說約身生死以爲世也因中前

支. 與愛取有. 或異世. 或同世. 若順生受

業. 受初生時. 其世必同. 第二生已去. 乃至

後報業等. 世不同也. *今身造業至後後世

將受果時方起愛取故. 薩婆多師愛取

有三. 與前七種中初二. 定不同世. 與次五

種定得同世. 於前世生老死位中起惑造

業故. *今此中十二支定同世者. 謂生老死

二. 愛取有三. 無明等前七. 各定同世. 由癡

發業熏發報種必定同世. 故前七支不得

別世. 起煩惱水潤先六種轉名爲有. 亦非

異時. 非起能潤隔世異時方成所潤. 生及

老死同世可知. 故二三七各定同世. 此卽

定世. 十支是因. 二支是果. 因在過去. 果或

下	欄

現在. 或在未來. 因在現在. 果未來世一往而

論. 二世緣起. 道理而言亦三世也. 過去十因

現在二果. 未來二果現在十因. 卽是二世十

二緣起. 亦可言三世. 一往二世不定故可

三世. 若前七在過去. 愛取有三在現在. 生

老死二在未來世. 卽十二支通三世有. 卽

十二支或二世三世. 別身造業. 別身潤業. 故

不同小乘二因過去五果現在三因現在

二果未來. 時分緣起決定如是. 十地論第八

卷. 十二緣生. 乃至經三世緣起. 同小乘者.

此□譯謬*今勘梵本. 與瑜伽等同但言三

際. 謂從初際中際緣起. 從中際後際緣起.

非謂三世二在過去五現在三現在二未

來等. 彼經之釋世親所造. 世親所造十二因

緣論亦言三際. 如瑜伽等. *今三世者. 此□

譯人意也

論. 如是十二至便致無窮述曰. 十因二果

但是一重. 因一果一故. 非如小乘二世因

二世果二重因果也. 問小乘曰. 何勞三世

二重因果. 小乘答曰. 謂有外道撥無過未

說法自然常我等生. 愚三際故說有緣起.

無前際故說諸法常. 無後際故說諸法斷.

今說二因在過去. 有過去世因業而生法.

非自然常我等起. 體非常住. 有因所生. 有

未來二果. 破法後斷. 非卽解脫. 體2輪轉故.

現五果三因故. 非自然起. 後有因生. 故說

二重三世因果. 今破之如我十二一重因果.

足顯生死輪轉. 非我自然等生體自解脫.

及離斷常. 施設二重實爲無益. 說十支

經數: 一八三○

經名: 成唯識論述記卷第八末

頁數: 五二九

上	欄

因. 破法常我自然等生. 有二果故非性解

脫. 過去爲因法體非常. 未來爲果諸法非

斷. 現果. 有因起. 現因必招報. 足顯輪轉

及離斷常. 但說因果一重. 卽顯三世俱有.

言因破常. 言果破斷. 故設二重實爲無

用. 若言愚前際說過去二因. 更有愚於

前前際者. 二因猶少. 更應說因. 有愚未

來說二果者. 更有愚於後後際者. 二果未

足. 更應說果. 故論說言或應過此. 若但

破斷常說一重因果已破常斷訖. 卽顯過

去前前亦爾. 今顯未來後後亦爾. 何勞有二

重說三世因果. 若爾應更立便致無窮. 旣

爾過此若更立之有無窮失. 故說一重實

爲有用

論. 此十二支至名生等故述曰. 自下第十

諸門解釋. 於中總有十七門釋. 一假實門.

九實三假. 假者謂有生老死也. 謂爲愛取

已所潤行及識等五支. 合前六支轉名有故.

所潤六中. 識等五種至現起時. 謂四相中

顯生異滅三相位別名生老死. 體卽識等.

故有生老死三是假也. 增上之愛體異名

取. 更有餘惑爲取支體故非是假. 第十但

云九實三假. 五十六與此同. 彼皆言有生

等假故

論. 五是一事至餘非一事述曰. 二一事非

一事門. 五是一事. 如文可知. 故知無明故

唯無明爲體. 識唯本識餘非一事者. 行

通色心故. 取通餘惑. 餘者可知. 第十但

言五一事餘非. 此中別顯. 有人釋云. 五者謂

中	欄

取. 不取識支. 取唯愛增上故. 此解不爾. 便

違聖敎

論. 三唯是染至異熟果故述曰. 三染不染

門. 若言染淨. 淨唯善故亦通無記故言不

染. 第十云. 於不染中善及無記別. 故分二

種. 通名不染. 三唯染謂無明愛取. 煩惱性

故. 七唯不染. 謂識等五. 及生老死. 異熟性

故. 此約體性而爲論也

問若爾何故瑜伽十云三染. 餘通二種

論. 七分位中至餘通二種述曰. 容起染故

假說通染. 非體染故名爲染也餘通二

種者. 謂行及有. 行通善染. 有亦通無記

故

論. 無明愛取至餘是雜相述曰. 四獨雜分

別門. 無明愛取三支說名獨相. 獨者此體

爲支. 不與餘支相交雜故. 取中雖愛增

上. 非轉愛爲增上貪故. 又別有法故. 餘是

雜相. 謂行及識等五轉. 名有及生等故. 卽

有生等亦名爲雜. 體無異故. 用他成故. 第

十但云三是獨相行等是雜相

論. 六唯非色至餘通二種述曰. 五色非色

門. 行通三業. 名色五蘊. 六處二蘊. 六支名

有. 五蘊現行名生老死故通二種

論. 皆是有漏至非有支故述曰. 第六第七

有漏有爲無漏無爲門. 皆有漏有爲. 無漏逆

生死斷生死. 無爲非是緣起義故. 彼非起

故. 此對大衆化地等說. 不爾此門便爲無

用

論. 無明愛取至亦起善染述曰. 八三性分

下	欄

別門. 無明愛取三唯通不善有覆無記. 無

明欲界唯是不善. 對法云若欲界繫分別起

者. 唯不善攝. 愛取欲界亦通不善無記二

性. 潤生有覆經論誠文. 欲界四取說是不善.

誠證非一. 上界此三皆唯無記問若爾取

中旣通四取. 如何乃言修道惑正潤. 見惑

助潤. 豈有取支名助閏也答彼是助潤合

名取支問何妨亦爾助發惑者合名無

明答齊解亦得. 今此但據正發之惑. 論說

亦得文影1故也. 以前准後故. 又不齊解.

發業無重但一發. 唯可擧一正發惑. 潤生通

2明數數. 潤是故通取助潤生. 行支唯通善

惡不通無記. 無記不感果故. 有通三性.

行等六支合爲有故. 餘識等五生老死七.

唯無記性. 異熟性故. 分位之中亦起善染. 大

論第十云. 四唯雜染. 餘通染淨. 謂無明愛

取老死四唯染. 老死起憂悲. 假說爲染. 此

中剋性. 彼唯異熟. 故不相違. 餘通染淨者.

此中會云. 七分3位中. 起善染故. 非體性

也. 五果支約當生處說分位故. 老死由二

義. 一分位中起染. 二多起憂悲故也

論. 雖皆通三界而有分有全述曰. 九三界

門. 十二皆通三界. 雖皆通三界. 而有分有

全. 欲界攝十二全. 色無色界攝十二少分.

所以者何. 欲界通染淨. 名色具五蘊. 六處

具諸識等. 乃至受中具四受等. 色無色界

則不如是. 染一向無. 無色無色等. 及無三

受等故. 以憂受非報. 此中不論. 故大論第

十云. 欲界具一切支. 和合等起故. 色無色

經數: 一八三○

經名: 成唯識論述記卷第八末

頁數: 五三○

上	欄

一切一分. 彼有老者. 如前已說

論. 上地行支至而起彼故述曰. 十能所治

門. 上地行支能伏下地. 何謂上行支. 粗苦

等六種行相. 此通色無色. 有心上生而起

彼行支故. 謂觀下界十二支爲粗苦障.

觀上界一切爲靜妙離. 卽上地行支. 下無

明所發. 故言上行支斷下一切以下一切

爲境界故. 雖緣上一切. 能緣行相但是行

支. 故說依上行斷下界支問諸心心所

皆有行相. 何故六行獨名行相答行相謂

見分. 如先已說. 卽心心所無不有之. 然

*今六行體卽惠數. 簡擇用增偏言行相. 如

十六行相. 故無有失. 此六行相如瑜伽及

別抄說. 瑜伽論第十說. 頗有依支得離支

耶. 答有. 謂依上地支離下地支. 此但一分

非全. 唯暫時非究竟. 非十二支各少分能.

但一行支能故言一少分. 上無明愛取惑

性. 有是所潤業性非現業性. 識等生等異熟

無記故. 非能治道. 旣爾唯行說能離支. 是

有漏故唯暫時. 非無漏故非畢竟

論. 一切皆唯至非有支攝述曰. 十一學等

分別門. 一切唯非學非無學. 有學無學者. 流

轉相違故. 聖者所起有漏善業. 以無漏明

而爲緣故. 違有支故. 非有支攝. 大論第十

云十二皆非有學及無學. 唯非學非無學攝.

彼論問言. 彼所有善有漏支. 何故非學. 答墮

流轉故名爲支. 若學所有善有漏法. 彼與流

轉相違. 及用明爲緣. 故非支攝有人解

云. 今大乘旣取善法欲已去名學故. 內法

中	欄

異生發心已去. 皆不發總報業. 皆非無明

發. 皆非行支者. 不然. 緣起下云. 外法異生

具四無明發行. 內法異生若1放逸者. 彼除

一種不共無明. 餘三無明爲緣生行. 內法異

生若不放逸. 2及聖有學. 三無明爲緣雖引

非福行. 此行不能招三惡趣. 我不說爲無

明緣行. □證前文能引支中. 云別助當業

皆非行支. 又不放逸內法異生. 若造福行及

不動行. 彼是正法如理作意心之所引發. 解

脫爲依. 乃至廣云. 雖於善趣感殊勝生. 而

非無明起增上緣. 乃至諸聖有學. 不共無明

已永斷故. 不造新業. 乃至應知內法有學.

不緣無明更造諸行. 經旣唯言聖不造

業. 不共無明種已斷故. 又云內法不放逸者

造福不動. 明知善法欲已去. 皆猶造行支.

然如決擇分善. 雖無別文定釋感總別報.

且同小乘一說唯感別報. 可非行支非正

引故. 雖言不放逸造福行等非無明發. 而

言聖者不共種斷故不造行. 明知不放逸

者言無. 但是不起現行不共. 及現相應發.

而有種子不共相應發亦無爽. 不爾彼福

不動應不名行. 亦不可唯言聖不造業

故. 對法第七云. 未見諦者雖起善等. 由彼

隨眠所隨縛故. 亦名愚癡. 由彼勢力. 於

三界苦. 不如實知. 便能發起後有因性福

不動行. 非已見諦能發此業. 無眞實義愚

故. 是故彼業說因於此眞實義愚生

論. 由此應知至不迷心故述曰. 以此證知.

聖必不造感後有業何意不造. 於後苦

下	欄

果不迷心故. 不迷故知可厭. 不心故不

欣生. 不共無明種已斷故. 彼已無漏明爲

緣故. 諸學有漏定非行支

問若爾雜修五淨居業. 豈非行支. 若是者聖

便造業. 若非者. 如何生彼感總報也

論. 雜修靜慮至於理無違述曰. 不還果等.

雜修第四靜慮. 資下無雲等三天故業. 生

淨居等. 於理無違. 此總報業及名言種. 凡

夫時已造生第四禪下三天業. 一地繫故.

後由無漏資此故業生淨居天. 非聖者新

造也旣異處受云何名爲不動. 以定住境

名爲不動. 非不易處受名爲不動. 對法雖

言不可轉令異界地受名爲不動. 然約

多分. 除此雜修. 及生自在3宮者. 所餘凡聖

皆無此事又非異界地趣受名不動. 彼

同地故. 前解唯定地名不動卽通一切. 若

不異處受名不動. 從多分說. 如地獄業

不可改轉. 仍許轉重爲輕. 阿羅漢身受.

從多分說者. 此亦應爾淨居等者. 等取

第十地大自在*宮. 瑜伽第四對法第六十

地論等說. 淨居之上有自在*宮. 第十地菩

薩當生其處感彼第八等. 此亦凡時故業.

由無漏定有資而得生彼. 故致等言4◎

◎5論. 有義無明至後有業故述曰. 十二三

斷門. 此有二義. 初師一切發業無明. 唯見所

斷. 要迷諦理之無明. 行相增能發行故. 此

爲一因. 又經論皆言聖必不造後有業故.

是第二因. 若無明修所斷. 應聖者更造業.

對法第七說二種愚皆見斷故. 言已見諦.